**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2016.február 11-I RENDES ÜLÉSÉRŐL.**

 **Rendeletek:**

 **1/2016. (II.25.)**

 **2/2016. (II.25.)**

 **3/2016. (II.25.)**

 **4/2016. (II.25.)**

 **Határozatok:**

 **1/2016. (II.11.)**

 **2/2016. (II.11.)**

 **3/2016. (II.11.)**

 **4/2016. (II.11.)**

 **5/2016. (II. 11.)**

 **6/2016. (II. 11.)**

 **7/2016. (II. 11.)**

 **8/2016. (II. 11.)**

 **9/2016. (II. 11.)**

 **10/2016. (II. 11.)**

 **11/2016. (II.11.)**

 **12/2016. (II.11.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. február 11-i rendes üléséről.

Jelen vannak: Tóth Istvánné polgármester, Bogár István, Dormán Jenő,

 Sipos László, Patakiné Sümegi Mária Erzsébet, Simon Viktória képviselők,

 Fazekas István jegyző, Gombosné Bencze Ildikó pénzügyi csoportvezető

 Darabos Balázsné jegyzőkönyvvezető.

Távol volt: Vizlendvai László képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Patakiné Sümegi Mária Erzsébet és Simon Viktória képviselőket.

**N A P I R E N D:**

1. Az önkormányzat 2016. évi költségvetése

Előadó: Tóth Istvánné polgármester

**2.** Magánszemélyek kommunális adójáról szóló rendelet módosítása

 Előadó: Tóth Istvánné polgármester

**3.** Helyi jelentőségű természeti értékek védetté nyilvánításáról szóló rendelet

 Előadó: Tóth Istvánné polgármester

**4**. Védőnői munkáról beszámoló

Előadó: Tóth Istvánné polgármester

**5**. Rendőrségi beszámoló

Előadó: Tóth Istvánné polgármester

**6.** A polgármester 2016. évi szabadságolási tervének elfogadása

Előadó: Tóth Istvánné polgármester

**7**. Egyéb ügyek

**Zárt ülés:**

 **8.** A polgármester beszámolója az elmúlt ülés óta polgármesteri hatáskörben hozott

 döntésekről

 Előadó: Tóth Istvánné polgármester

A napirendi javaslatot a képviselőtestület tagjai egyhangúlag elfogadták.

1./ **Az önkormányzat 2016. évi költségvetése**

 Előadó: Tóth Istvánné polgármester

Tóth Istvánné polgármester elmondta, hogy az írásos előterjesztést a képviselőtestület tagjai megkapták. Elmondta, hogy az elmúlt évben a adóbefizetés a tervezett felett realizálódott. A Csonkahegyháti hivatalból is megkapták a bérfizetésre kifizetett összeget. Köszöni a pénzügyi bizottságnak ez irányú munkáját. Felkérte Gombosné Bencze Ildikó pénzügyi csoportvezetőt, hogy ismertesse részletesen az önkormányzat 2016. évi költségvetés-tervezetét.

Gombosné Bencze Ildikó pénzügyi csoportvezető részletesen ismertette az önkormányzat 2016. évi bevételeit. Elmondta, hogy a bevételek nagy része állami támogatás, amelyet a kötelező feladatok ellátásához biztosítanak. A tervezet tartalmazza a tervezett beruházásokat.

Ezután a Csukás István Óvoda, Bölcsőde és Tanuszoda bevételeit és kiadásait ismertette.

Tóth Istvánné polgármester köszöni a képviselőtestületnek a beruházásokra érkezett javaslatait. Meg kell vizsgálni, hogy a óvodában járó boncodföldei, hottói, bödei és babosdöbrétei gyerekek után az önkormányzatok támogatást fizessenek.

A jelzőrendszeres házi segítségnyújtás nem kötelező önkormányzati feladat, amelynek költsége 100,-Ft/lakosságszám el lehet gondolkodni, hogy esetleg megszüntetésre kerüljön. Jelenleg 1 fő veszi igénybe a községben.

Bogár István a közös hivatalnál működési hozzájárulást lett tervezve a társult önkormányzatok részéről. Az a kérdése, hogy a többi községben ez kivitelezhető-e ?

Fazekas István jegyző az önkormányzatok pályáztak a hivatal fenntartásához, amelyet meg is kaptak és ezt adják át a hivatal működéséhez, ezt az összeget csak erre a célra lehet felhasználni.

Patakiné Sümegi Mária Erzsébet a jelzőrendszeres segítségnyújtást megszüntetni nem kellene. Gazdaságosabb lett volna talán ha Tófeji Társuláshoz csatlakoznak.

Tóth Istvánné polgármester év végén csak a gyermekjóléti feladatok tekintetében lehetet volna más társuláshoz csatlakozni. Amint már az elmúlt üléseken is tájékoztatta a képviselőtestületet Salomvár, Boncodfölde és Teskánd községek esetében ez többletkiadással járt volna az önkormányzatok számára.

Sipos László figyeljenek arra fél évvel előbb ha a társulásból ki akarnak lépni.

A bizottság a költségvetés tervezetet előzetesen megtárgyalta. A tavalyi évben kerültek kifizetésre jutalmak az önkormányzati dolgozóknál, azt hiányolja, hogy erről nem kaptak tájékoztatást. Az hogy az önkormányzatnak pénzmaradványa keletkezett örömteli dolog.

Simon Viktória látványos dolgokra kellene beruházni, gondol itt az utak és járdák felújítására.

Dormán Jenő az óvodai dolgozók Cafetéria juttatása miért nem azonos a hivatali dolgozókéval?

Gombosné Bencze Ildikó pénzügyi csoportvezető be van tervezve minden óvodai dolgozónak

havi 15.000,- Ft-os juttatás. A tavalyi évben és év végén kifizetésre került. Javasolná, hogy az idei évben is évben is így történjen.

Tóth Istvánné polgármester havi szinten kellene adni ezt a juttatást.

Patakiné Sümegi Mária Erzsébet a tavalyi évben alkalmazott eljárást kellene az idei évben is folytatni.

Tóth Istvánné polgármester szavazásra tette fel azt, hogy a Csukás István Óvoda, Bölcsőde és Tanuszoda dolgozói havi rendszerességgel kapjanak 15.000,- Ft értékű Erzsébet utalványt.

A képviselőtestület 2 igen 1 nem 3 tartózkodással szavazott.

Így az étkezési utalvány különbözet kifizetése év végén történik.

Sipos László a temető melletti utcák felújítása mit tartalmaz ?

Tóth Istvánné polgármester elmondta, hogy árajánlatot kér a Sport és a Mátyás király utcák aszfaltozására a STRABAG és a Sprint Kft.-től.

A Mátyás király utca vízelvezetésének megoldására a kompromisszumos megoldást kell keresni.

Patakiné Sümegi Mária Erzsébet, mint bizottsági tag kérte a hivatal dolgozóinak béréről és juttatásairól a kimutatást. Ezek nyilvános adatok és nem kapta meg. A hivatal költségvetés tervezetében ez csak 1 sorban szerepelt, mint személyi juttatások. Ha valamiről döntenek szeretné tudni, hogy az mit takar.

Gombosné Bencze Ildikó pénzügyi csoportvezető a bizottsági ülésen részletesen meg lehetett ezt tekinteni, valamint bármikor a képviselőtestület tagjai betekinthetnek ebbe.

Fazekas István jegyző ő nem járult hozzá ezen adatok írásban történő kiadásához, ezért vállalja a felelősséget.

Több hozzászólás nem volt,szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 1/2016. (II. 25.) önkormányzati rendelete**

/ Teskánd Község Önkormányzatának az önkormányzat 2016. évi költségvetéséről szóló rendelete a jegyzőkönyv melléklete./

2**./ Magánszemélyek kommunális adójáról szóló rendelet módosítása**

 Előadó: Tóth Istvánné polgármester

/ Írásos előterjesztés a jegyzőkönyv melléklete./

Tóth Istvánné polgármester elmondta, hogy az írásos előterjesztést a képviselőtestület tagjai megkapták.

Szavazásra tette fel a rendelet módosítását, a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 2/2016. (II.25.) önkormányzati rendelete**

/ Teskánd Község Önkormányzat Képviselőtestületének a magánszemélyek kommunális adójáról szóló 19/2004.(XII.09.) önkormányzati rendelet módosítása a jegyzőkönyv melléklete./

Tóth Istvánné polgármester szavazásra tette fel a telekadóra bevezetésére vonatkozó előkészítés megkezdését.

A képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 1/2016. (II. 11.) számú határozata**

Teskánd Község Önkormányzat Képviselőtestülete elrendeli a telekadó bevezetésének előkészítését.

3./ **Helyi jelentőségű természeti értékek védetté nyilvánításáról szóló rendelet**

 Előadó: Tóth Istvánné polgármester

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 3/2016. (II.25.) önkormányzati rendelete**

/ A helyi jelentőségű természeti értékek védetté nyilvánításáról szóló rendelet a jegyzőkönyv melléklete./

4./ **Védőnői munkáról beszámoló**

/ Írásos előterjesztés a jegyzőkönyv melléklete./

Hozzászólás nem volt, szavazásra került a sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 2/2016. (II. 11.) számú határozata**

Teskánd Község Önkormányzat Képviselőtestülete a védőnői munkáról szóló beszámolót elfogadja.

5./ **Rendőrségi beszámoló**

 Előadó: Tóth Istvánné polgármester

/ Írásos előterjesztés a jegyzőkönyv melléklete./

Az előterjesztéshez hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 3/2016. (II. 11.) számú határozata**

Teskánd Község Önkormányzat Képviselőtestülete a rendőrségi munkáról szóló beszámolót elfogadja.

6./ **A polgármester 2016. évi szabadságolási tervének elfogadása**

 Előadó: Tóth Istvánné polgármester

/ Írásos előterjesztés a jegyzőkönyv melléklete./

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 4/2016. (II. 11.) számú határozata**

Teskánd Község Önkormányzat Képviselőtestülete a polgármester 2016. évi szabadságolási tervét elfogadja.

7./ **Egyéb ügyek**

**1./ Az önkormányzat Szervezeti és Működési Szabályzatának módosítása**

Előadó: Tóth Istvánné polgármester

Tóth Istvánné polgármester elmondta, hogy szükséges az önkormányzat Szervezeti és Működési Szabályzatának módosítása válik szükségessé kormányzati funkciók változása miatt.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 4/2016. (II.25.) önkormányzati rendelete**

/ Az önkormányzat Szervezeti és Működési Szabályzatáról szóló 1/2015. (II.10.) önkormányzati rendeletének módosítása a jegyzőkönyv melléklete./

2./ **Csukás István Óvoda, Bölcsőde és Tanuszoda Alapító Okiratának módosítása**

Előadó: Tóth Istvánné polgármester

Tóth Istvánné polgármester elmondta, hogy a kormányzati funkciók változása miatt szintén szükséges az alapító okirat módosítása.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 5/2016. (II. 11.) számú határozata**

Teskánd Község Önkormányzat Képviselőtestülete a Csukás István Óvoda, Bölcsőde és Tanuszoda Alapító Okiratának módosítását elfogadja.

3./ **Zala Megyei Kormányhivatal javaslata**

 Előadó: Tóth Istvánné polgármester

Tóth Istvánné polgármester ismertette a Zala Megyei Kormányhivatalnak a képviselőtestületnek küldött javaslatát. Az önkormányzat 2015. november 19. napján tartott rendes ülésen hozott 77/2015. (XI.19.) számú határozat alapján felhatalmazta a polgármestert, hogy a feladat-ellátási szerződést úgy kösse meg a Zalamenti és Őrségi Önkormányzatok Szociális és Gyermekjóléti Társulásával, hogy Becsvölgye és Kustánszeg községek vonatkozásában a Támasz Alapszolgáltatási Intézménnyel együttműködik.

A határozat egyértelműen nem tartalmazza a Támasz Alapszolgáltatási Intézménnyel történő együttműködés módját, részleteit.

Teskánd Község Önkormányzat Képviselőtestületet eleget tett a gyermekek védelméről és a gyámügyi igazgatásról szóló 1997. évi XXXI. törvény 94.§. (2a) bekezdésének 2016. január 1. hatállyal feladat ellátási szerződést kötött a Zalamenti és Őrségi Önkormányzatok Szociális és Gyermekjóléti Társulásával a család és gyermekjóléti szolgálgatás ellátásra a közös önkormányzati hivatalhoz tartozó települések ( Teskánd, Boncodfölde, Kustánszeg, Salomvár, Becsvölgye ) vonatkozásában. A testületi ülést követően a határozatban foglaltaknak megfelelően a Támasz Alapszolgáltatási Intézmény vezetője és a Zalamenti Őrségi Önkormányzatok Szociális és Gyermekjóléti Társulásának intézmény vezetője és ő személyesen egyeztetett a feladatok ellátásáról, információ átadásról és egymás munkájának segítéséről a területek átadása miatt Kustánszeg és Becsvölgye vonatkozásában.

Javasolta, hogy az önkormányzat a 77/2015. (XI.19.) számú határozatát vonja vissza.

A javaslatot a képviselőtestület tagjai támogatták.

Szavazásra került sor, amelynek eredményeként a képviselőtestület egyhangúlag / 6 igen szavazattal a következő határozatot hozta:

**Teskánd Község Önkormányzata 6/2016. (II. 11.) számú határozata**

Teskánd Község Önkormányzat Képviselőtestülete a 77/2015. (XI.19.) számú határozatát visszavonja.

Teskánd Község Önkormányzat Képviselőtestülete a 76/2015. (XI. 19.) számú határozatának megfelelően eleget tett a gyermekek védelméről és a gyámügyi igazgatásról szóló 1997. évi XXXI. törvény 94.§. (2a) bekezdésének 2016. január 1. hatállyal feladat ellátási szerződést kötött a Zalamenti és Őrségi Önkormányzatok Szociális és Gyermekjóléti Társulásával a család és gyermekjóléti szolgálgatás ellátásra a közös önkormányzati hivatalhoz tartozó települések ( Teskánd, Boncodfölde, Kustánszeg, Salomvár, Becsvölgye ) vonatkozásában.

**4./ Vagyonnyilatkozat tételi kötelezettség megállapítása**

 Előadó: Tóth Istvánné polgármester

Tóth Istvánné polgármester az önkormányzati képviselő megválasztásától, majd ezt követően minden év január 1-jétőlszámított harminc napon belül a törvény 2. melléklet szerinti **vagyonnyilatkozatot köteles tenni**. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (hozzátartozójának) a melléklet szerinti vagyonnyilatkozatát is. Az a képviselő, aki a megválasztását követő harminc napon belüli vagyonnyilatkozat tételi kötelezettségét elmulasztja, – annak benyújtásáig – önkormányzati képviselői tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat.

Tóth Istvánné polgármester szavazásra tette fel az előterjesztést a képviselőtestület egyhangúlag (6 igen szavazattal) a következő határozatot hozta:

**Teskánd Község Önkormányzata 7/2016. (II. 11.) számú határozata**

Teskánd Község Önkormányzat Képviselőtestülete a vagyonnyilatkozat tételi kötelezettségnek eleget tett.

5./ **Pályázatok**

Tóth Istvánné polgármester elmondta, hogy több pályázati kiírás is megjelent az elmúlt időszakban és még várható is pályázati kiírás.

Tárgyalt RF Colsulting Kft-vel is pályázati lehetőségekről, valamint a Goodwill Consulting Kft. Budapest is megküldte pályázati együttműködési megállapodását, amelyet ismertetett.

Jelenleg nincs olyan pályázati kiírás, amely az önkormányzatnak megfelelő lenne. Pályázatot lehet hogy jobb lenne ha helyi cég írná, aki végig tudja követni a megvalósulási folyamatot és az elszámolást is.

Szavazásra került sor, a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 8/2016. (II. 11.) számú határozata**

Teskánd Község Önkormányzat Képviselőtestülete a Goodwill Consulting Pályázati Tanácsadó Kft. pályázati tanácsadásról küldött együttműködési megállapodását nem fogadja el.

Tóth Istvánné polgármester pályázati lehetőség lenne az orvosi rendelő, posta felújítására, amely tudott, hogy közös tulajdonban van Boncodfölde, Böde, Hottó és Babosdöbréte községek önkormányzatával. Ahhoz, hogy bármilyen előkészítés legyen a pályázat beadására vonatkozóan szükségesnek tartaná a többi tulajdonos nyilatkozatának is megkérését.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 9/2016. (II. 11.) számú határozata**

Teskánd Község Önkormányzat Képviselőtestülete felhatalmazza Tóth Istvánné polgármestert, hogy az orvosi rendelő, posta és szolgálati lakás ingatlan tekintetében a többi tulajdonos nyilatkozatát beszerezze pályázat előkészítéséhez.

Tóth Istvánné polgármester az egyházközség tulajdonában lévő régi óvoda épület hasznosításán is lehetne gondolkodni. Javasolta, hogy az ingatlan tulajdonjogának megszerzése ügyében tárgyaljanak az egyházközséggel.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 10/2016. (II. 11.) számú határozata**

Teskánd Község Önkormányzat Képviselőtestülete felhatalmazza Tóth Istvánné polgármestert, hogy a régi óvoda tulajdonjogának megszerzése érdekében tárgyalásokat folytasson az egyházközséggel.

Tóth Istvánné polgármester elmondta, hogy a helyi plébános megkereste azzal, hogy az Ilona kápolna nagyon rossz állapotba van a felújítása szükséges. A kápolna műemlék épület, a tervezésre 1.200.000,- Ft+ ÁFA árajánlatot kapott. Kérte, hogy az önkormányzat anyagilag támogassa a kápolna felújítását.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 11/2016. (II. 11.) számú határozata**

Teskánd Község Önkormányzat Képviselőtestülete az Ilona kápolna felújítási költségeinek támogatásától nem zárkózik el.

Bogár István alpolgármester a Zalaegerszegen tartott Mária úttal kapcsolatos megbeszélésről tájékoztatta a képviselőtestületet.

6./ **Belterületbe vonási kérelem**

Tóth Istvánné polgármester ismertette a Teskánd 065/4. hrsz-ú ingatlan belterületbe vonási kérelmet. A belterületbe kívánt vonni ingatlan szomszédos belterülettel ezért a belterületbe vonásnak akadálya nincs.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 12/2016. (II. 11.) számú határozata**

Teskánd Község Önkormányzat Képviselőtestülete Teskánd 065/4-es hrsz-ú ingatlan belterületbe vonását elrendeli.

A belterületbe vonással kapcsolatos költségek az ingatlan tulajdonosát terhelik.

7./ **Egyebek**

Tóth Istvánné polgármester a falunap tervezése kapcsán beszélt akivel a tavalyi rendezvényt is lebonyolították. Előreláthatólag július 15-i hétvégén lennének a falunapi rendezvények.

Az önkormányzat a rendezvényre 500.000,- Ft költséggel tervez.

- az informatikai biztonság technikai előírásoknak törvény szerint meg kell felelni, ajánlatot kért egy cégtől, amelyet ismertetett. Az ajánlat nagyon magas, más ajánlatot is kérnek rá.

- A lőtér épületében lévő felesleges holmik elszállítására 1 konténert rendelt.

- A csapadékvíz-elvezetési tanulmányterv elkészült, vannak alternatívák a megoldásra, foglalkozni kellene vele.

Dormán Jenő a Petőfi u. 72. szám alatti vízelvezetési probléma megoldására a tulajdonosok azt is elfogadnák ha az árkot kiásnák és az önkormányzat gondozná.

Tóth Istvánné polgármester hívjanak össze egy megbeszélést a csapadék-víz elvezetés ügyében ahova hívják meg a tervezőt, helyi szakembert és a képviselőtestület tagjait.

A javaslatot a képviselőtestület tagjai támogatták.

Tóth Istvánné polgármester a Petőfi utcai járda építésére engedélyes tervük van. Az építés 8 szakaszra van ütemezve és az ütemek tartalmazzák a tervezői kivitelezési árakat is. Ezek az árak nem tudja, hogy mennyire jók hiszen már 2 év ezelőtti. Az 1. szakasz megépítésével foglalkozni kellene ez ügyben beszél a Zalaber Kft-vel.

Bogár István az iskolához és óvodához vezető út közlekedési problémájával kellene foglalkozni. Többen megkeresték ez ügyben.

Tóth Istvánné polgármester az önkormányzat útellenőrével megnézeti ezt a problémát.

Patakiné Sümegi Mária Erzsébet a DIGI TV rendszer működésére többen panaszkodnak. Az önkormányzatnak van-e ebben érdekeltsége ?

Tóth Istvánné polgármester az önkormányzatnak nincs érdekeltsége a DIGI rendszerben, csak az áramot biztosítják az antenna működéséhez és ennek fejében ingyenes előfizetést biztosítanak az önkormányzatnak. Az előfizetőknek probléma esetén közvetlenül a szolgáltatóhoz kell fordulni.

A következő 8./ napirendi pontot a képviselőtestület zárt ülés keretében tárgyalta.

 Kmf.

**Tóth Istvánné Fazekas István**

**polgármester jegyző**

 Patakiné Sümegi Mária Erzsébet Simon Viktória

 jegyzőkönyv-hitelesítők